CELEX: 32020D1730
Language: hu
Date: 2020-11-18 00:00:00
Title: A Bizottság (EU) 2020/1730 határozata (2020. november 18.) Írországnak a harmadik országok állampolgárai tartózkodási engedélye egységes formátumának megállapításáról szóló 1030/2002/EK tanácsi rendelet módosításáról szóló (EU) 2017/1954 európai parlamenti és tanácsi rendeletben való részvételének megerősítéséről

2020.11.19.   
               
               
                  HU
               
               
                  Az Európai Unió Hivatalos Lapja
               
               
                  L 387/22
               
            
         A BIZOTTSÁG (EU) 2020/1730 HATÁROZATA
         (2020. november 18.)
         Írországnak a harmadik országok állampolgárai tartózkodási engedélye egységes formátumának megállapításáról szóló 1030/2002/EK tanácsi rendelet módosításáról szóló (EU) 2017/1954 európai parlamenti és tanácsi rendeletben való részvételének megerősítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre és különösen annak 4. cikkére,
         mivel:
         
                     (1)
                  
                  
                     Írország az Európai Bizottságnak küldött 2020. július 29-i levelével értesítést nyújtott be azon szándékára vonatkozóan, hogy elfogadja és magára nézve kötelezőnek tekinti az (EU) 2017/1954 európai parlamenti és tanácsi rendeletet (1).
                  
               
                     (2)
                  
                  
                     Írországnak az említett rendeletben való részvételéhez nem kapcsolódnak különleges feltételek, és nincs szükség átmeneti intézkedésekre.
                  
               
                     (3)
                  
                  
                     A tartózkodási engedélyeknek az Európai Unió egész területén harmonizált formátumai és közös biztonsági előírásai megkönnyítik a határátlépést, és ezáltal hozzájárulnak a szabadságon, a biztonságon és a jog érvényesülésén alapuló térség megfelelő működéséhez.
                  
               
                     (4)
                  
                  
                     Ezért Írországnak az (EU) 2017/1954 rendeletben való részvételét meg kell erősíteni.
                  
               
                     (5)
                  
                  
                     Annak érdekében, hogy Írország a lehető leghamarabb alkalmazhassa az (EU) 2017/1954 rendeletet, e határozatnak a kihirdetését követő napon kell hatályba lépnie,
                  
               ELFOGADTA EZT A HATÁROZATOT:
         
            1. cikk
            A Bizottság megerősíti Írországnak az (EU) 2017/1954 rendeletben való részvételét.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. november 18-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  Az Európai Parlament és a Tanács (EU) 2017/1954 rendelete (2017. október 25.) a harmadik országok állampolgárai tartózkodási engedélye egységes formátumának megállapításáról szóló 1030/2002/EK tanácsi rendelet módosításáról (HL L 286., 2017.11.1., 9. o.).